Data was extracted from:https://www.infomed.co.il/drugs/olanzapine-zyprexa-zappa/

המומחים של
Info
med
מסבירים:
אולנזפין (זיפרקסה, זאפה) שייך לקבוצת תרופות אנטי-פסיכוטיות א-טיפיות, הנחשבות לדור שני של תרופות נוגדות פסיכוזה, שפועלת כאנטגוניסט לדופמין ולסרוטונין.
אולנזפין (זיפרקסה, זאפה) מיועד לטיפול ב
סכיזופרניה
, בתסמינים של הפרעות פסיכוטיות, וב
הפרעה דו-קוטבית
(Bipolar affective disorder) שנקראה בעבר מניה-דיפרסיה.
משמש כטיפול קצר טווח בהתקפי מאניה חריפים הקשורים להפרעה דו -קוטבית, וכן במניעה של הישנות בהפרעה דו -קוטבית.
ניתן גם כטיפול משולב עם ליתיום או ואלפרואט לצורך טיפול קצר טווח בהתקפי מאניה חריפים הקשורים להפרעה דו -קוטבית.
תסמיני סכיזופרניה כוללים שמיעת קולות, ראיית דברים שאינם קיימים, אמונה בדברים שאינם נכונים, חשדנות וניתוק.
תסמיני הפרעה דו קוטבית, כוללים תקופות של
דיכאון
ושל מצב רוח מרומם או עצבנות, לסירוגין. חוסר מנוחה, מחשבות דוהרות, דיבור מהיר, שינויים בתיאבון, התנהגות אימפולסיבית וירידה בצורך לישון.
דיכאון עמיד מאופיין בתסמיני ירידה במצב הרוח, התעניינות נמוכה, עלייה בתחושות אשמה, ירידה באנרגיה, ירידה בריכוז, שינויים בתיאבון ומחשבות או התנהגות אובדנית.
אין ליטול אולנזפין אולנזפין (זיפרקסה, זאפה) במקרים הבאים:
רגישות לחומר פעיל או לאחד ממרכיבי התרופה.
שימוש משולב עם ליתיום או וולפרואט- יש לבחון התווית נגד, כפי שמופיעות בהסברים של תרופות אלה.
חשוב לשים לב:
אולנזפין (זיפרקסה, זאפה) אינו מיועד לטיפול בילדים מתחת לגיל 18.
יש להימנע ממעבר פתאומי ממצב שכיבה/ישיבה לעמידה, כדי למנוע סחרחורת ובמקרים קיצוניים עילפון.
אולנזפין גורמת להפרעה ביכולת הגוף להפחית טמפרטורה. יש להימנע ממצבים בהם תיתכן עליית יתר בחום הגוף והתייבשות. למשל בפעילות גופנית מוגברת או שהייה תכופה במקומות חמים. יש להקפיד על שתיית נוזלים.
כאשר יש עבר של רמות נמוכות של תאי דם לבנים, יש לבצע ספירות דם באופן קבוע בחודשים הראשונים לטיפול, לצורך מעקב. אולנזפין עלולה לגרום לירידה ברמות תאי דם לבנים. יש לשים לב להופעת חום או סימני זיהום, ולהפסיק את הטיפול, תוך פניה מיידית לרופא.
אצירת שתן, הגדלה של בלוטת הערמונית, עצירות או חסימת מעיים, גם בעבר, מחייבים זהירות  בשימוש באולנזפין, מכיוון שהשימוש במטופלים אלה עלול לגרום לתופעות כגון עצירות, יובש בפה ו
טכיקרדיה
. השילוב עם תרופות אנטיכולינרגיות, מעלה את הסיכון לתופעות לוואי חמורות.
יש לעקוב אחר רמות הסוכר, ושומני הדם בתחילת הטיפול ובמהלכו, בייחוד עבור הסובלים מהפרעה ברמות ערכים אלה.
יש לבצע מעקב שגרתי אחר המשקל, מפני שעליית משקל במהלך הטיפול באולנזפין היא תופעה נפוצה.
אולנזפין עלולה לגרום לעלייה ברמת פרולקטין בדם, שיכולה לפגוע, באופן הפיך, בפוריות בנשים בגיל הפריון.
צילום: Shutterstock
מידע על התרופה
אופן נטילת התרופה
טבליות, טבליות מסיסות בפה, זריקה תוך שרירית.
תדירות וזמן נטילה
פעם ביום, באותה השעה מדי יום.
טווח המינון
טווח המינונים המקובל של אולנזפין (זיפרקסה, זאפה): 5-20 מ"ג ליום
תחילת ההשפעה
ייתכן שיחלפו 3-4 שבועות עד שההשפעה החיובית של הטיפול באולנזפין (זיפרקסה, זאפה) תורגש במלואה.
משך ההשפעה
ייתכן שיחלפו 3-4 שבועות עד שההשפעה החיובית של הטיפול באולנזפין (זיפרקסה, זאפה) תורגש במלואה.
מנה שנשכחה
יש ליטול מנה שנשכחה מיד כשנזכרים, אך לא בסמוך למנה הבאה של אולנזפין (זיפרקסה, זאפה) ובשום אופן לא שתי
מנות יחד.
הפסקת התרופה
אין להפסיק נטילת אולנזפין (זיפרקסה, זאפה) בפתאומיות, ללא ייעוץ רפואי. התסמינים עלולים לחזור.
מינון עודף
מנה עודפת מקרית של אולנזפין (זיפרקסה, זאפה) אינה צריכה להדאיג. אם מבחינים בתסמינים מיוחדים, או אם נלקחה מנה עודפת גדולה, יש ליידע את הרופא.
אחסון
לשמור במיכל סגור במקום קריר ויבש הרחק מהישג ידם של ילדים. להגן מפני אור.
אזהרות
תזונה
אין הגבלות.
אלכוהול
אין לשתות יין ומשקאות חריפים בזמן הטיפול בתרופה. השילוב עלול להביא לישנוניות יתר.
נהיגה
מומלץ להימנע מנהיגה, עד הבנת השפעת התרופה. השימוש בתרופה עלול לגרום לישנוניות ולהשפיע על יכולת קבלת החלטות, חשיבה חדה או תגובה מהירה.
הריון
אין להשתמש באולנזפין (זיפרקסה, זאפה) בהריון או בתקופת תכנון הריון מבלי להיוועץ ברופא. ילדים עלולים לפתח תסמונת גמילה במידה והאם נטלה את התרופה בטרימסטר אחרון.
הנקה
התרופה עוברת לחלב אם, יש להתייעץ עם הרופא.
תינוקות וילדים
בטיחות השימוש בילדים ובצעירים מתחת גיל 18 שנה לא נקבעה. מומלץ להיוועץ ברופא.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון. התרופה אינה מיועדת לקשישים הסובלים מדמנציה.
ניתוח והרדמה כללית
יש לדווח למנתח או למרדים על נטילת תרופה זו.
דווח לרופא במקרה של
בעיות בכבד או מערכת העיכול
אלצהיימר (Alzheimer)
סרטן שד
נטילת תרופות אחרות
ליקוי בתפקוד הלב
עבר של פרכוסים
הגדלת הערמונית (פרוסטאטה מוגדלת)
סוכרת
ליקוי בלחץ הדם (גבוה/נמוך)
רמות כולסטרול או טריגליצרידים גבוהות בדם
שהייה תכופה במקומות חמים
ריבוי פעילות גופנית
מחשבות התאבדות
רגישות ללקטוז
פנילקטונוריה- חלק מהתכשירים מכילים פנילאלאנין (אספרטיים)
עישון
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות לוואי שכיחות של אולנזפין (זיפרקסה, זאפה) כוללות: חולשה, חוסר אנרגיה, יובש בפה, עצירות, הפרעות עיכול, נדודי שינה, עלייה במשקל, נמנום, סחרחורת, פציעה מתאונה, עלייה ברמות ההורמון פרולקטין בדם, שינויים ברמה בדם של חלק מתאי הדם, שינויים ברמה של שומנים בדם, עלייה זמנית ברמת אנזימי כבד בדם (בתחילת הטיפול), עלייה ברמות סוכר בדם ובשתן, עלייה ברמות של חומצה אורית ושל קראטין פוספוקינאז בדם, תאבון מוגבר, חוסר מנוחה, רעד, תנועות לא רגילות, פריחה, עייפות קיצונית, נוקשות שרירים, ליקויי הגייה, נזלת, שיעול, עין עצלה, בריחת שתן, זיהום בדרכי השתן, הפרשת חלב מהשד, גדילה של השד בגברים, פגיעה בזיכרון, מצב רוח מרומם, קוצר נשימה, אקנה, פגיעה בראייה, כאבי מחזור ודלקת בנרתיק בנשים, צואה קשה או מתן צואה לעיתים רחוקות. אצירת מים המובילה לבצקת של הידיים, הקרסוליים או כפות הרגליים, חום, כאבי מפרקים ובעיות בתפקוד המיני (לעיתים רחוקות).
תופעות נוספות:תגובה אלרגית, צהבת, פגיעה בכבד, דלקת לבלב. בכל מקרה של תופעת לוואי שהופיעה או החמירה, יש להתייעץ עם רופא.
בתחילת הטיפול באולנזפין (זיפרקסה, זאפה) חלק מהחולים עלולים לחוש סחרחורת או עילפון (מלווה בקצב לב איטי), בעיקר בקימה מישיבה או שכיבה. אם תופעת לוואי זו לא חולפת מעצמה יש לפנות לרופא.
חלק התופעות עלולות להיות חמורות, יש לפנות לרופא:
• עלייה בסיכון למוות במטופלים קשישים הסובלים מבלבול, אובדן זיכרון ואובדן קשר עם המציאות. התרופה אינה מיועדת למטופלים קשישים הסובלים מדמנציה.
• עלייה ברמות סוכר בדם, העלולה לגרום לקטואצידוזיס (עלייה ברמות חומצה בדם בעקבות הצטברות קטונים),  תרדמת, ואף  מוות. נדרש מעקב רפואי לרמות הסוכר בדם. סימנים אפשריים לרמת סוכר גבוהה בדם: צימאון מוגבר,  עלייה בתכיפות מתן שתן,  הרגשת רעב מוגברת,  חולשה ועייפות,  בחילה,  בלבול או ריח פירות מהפה.
• עלייה קיצונית במשקל, מחייבת התייעצות רפואית לצורך שמירה על המשקל, בשילוב  תזונה בריאה ופעילות גופנית.
• שכיחות מוגברת של שבץ בקרב קשישים הסובלים מפסיכוזה הקשורה בדמנציה.
• תסמונת נוירולפטית ממאירה – נדיר אך חמור מאוד, ומחייב אישפוז. סימנים אפשריים: חום גבוה,  הזעה מוגברת, נוקשות שרירים,  בלבול,  שינויים בנשימה, דופק ולחץ דם.
• תנועות לא רצוניות, בעיקר של הפנים או הלשון, שעלולה להמשיך גם אחרי הפסקת הטיפול.
• קושי בבליעה, פרכוסים.
• בעיות בויסות חום הגוף. סימנים אפשריים: הזעת יתר או חוסר הזעה, יובש בפה,  צימאון מוגבר,  אצירת שתן.
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות, כולל תרופות ללא מרשם וכן תוספי תזונה.
שילוב אולנזפין (זיפרקסה, זאפה) עם תרופות הבאות עלול לגרום לסיכונים או אי-יעילות הנובעים מתגובות בין-תרופתיות:
תרופות המשפיעות על מערכת העצבים המרכזית, תרופות להרגעה (כגון דיאזפם), לשינה, לפרקינסון (לוודופה), לאפילפסיה, תכשירים נוגדי אלרגיות, חומרים מרדימים לניתוחים ומשככי כאבים נרקוטיים; קרבמאזפין (לעוויתות), ריפמפיצין, אומפרזול, תרופות נגד דיכאון, תרופות המשפיעות על CYP1A2 כגון קרבמזפין, פלווקסאמין וציפרופלוקסצין.
תרופות מסוימות להורדת לחץ דם – תיתכן הגברת פעילותן.
תרופות המכילות פחם פעיל – שימוש בו-זמני יכול להפחית את הספיגה.
תרופות אנטי פסיכוטיות עלולות לגרום לסינדרום סרוטונין.
תרופות אנטיכולינרגיות- שילובן יחד עם אולנזפין עלול להגביר את הסיכון לתופעות לוואי חמורות במערכת העיכול הנובעות מירידה בתנועתיות.
השפעת שימוש ממושך
אולנזפין (זיפרקסה, זאפה) עלול לגרום ליובש בפה ובעקבות כך לבעיות שיניים וחניכיים. יש להיבדק אצל רופא שיניים.
בתקופת הטיפול באולנזפין (זיפרקסה, זאפה) יש להיות תחת מעקב רפואי ולבצע בדיקות לחץ דם - במיוחד מעל גיל 65.
יש לעקוב בתחילת ובמשך הטיפול אחר רמות סוכר בדם, אחר רמות שומני הדם, ומעקב אחר קצב עליית המשקל, מעקב אחר רמות תאי דם לבנים, בייחוד אצל מטופלים עם הסטוריה של רמות נמוכות.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא